На основу Решења о банкротству стечајног судије Привредног суда у Сомбору од 22.03.2018.године, број предмета СТ. 21/2018 а у складу са чланoвима 131., 132., и 133. Закона о стечају («*Службени гласник РС» број 104/2009, 99/2011, 71/2012 - Одлука Уставног суда и 83/2014)*, Националним стандардом број 5 о начину и поступку уновчења имовине стечајног дужника («*Службени гласник РС» број 104/2009, 99/2011, 71/2012 - Одлука Уставног суда и 83/2014)*, као и Одлуком Одбора поверилаца од 12.10.2018. године, стечајни управник стечајног дужника

**«PAN-ALKO TRADE DOO» у стечају из Куле**

**О Г Л А Ш А В А**

**продају имовине стечајног дужника**

**непосредном погодбом**

**Предмет продаје је** **власнички удео у капиталу привредног друштва PAN-ALKO PROMET ДОО Кула и покретна имовина и то**:

|  |  |  |
| --- | --- | --- |
| **Предмет продаје** | **процењена вредност (динара)** | **новчани износ за учешће у поступку продаје у циљу обезбеђења наплате (динара)** |
| 3,75% удела у капиталу привредног друштва PAN-ALKO PROMET ДОО Кула и  Фискалне касе са пратећом опремом | 4.450.000,00 | 100.000,00 |

**Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

* након преузимања предрачуна, **изврше уплату ради откупа продајне документације у износу од 5.000,00 динара .** Предрачун се може преузети сваког радног дана у периоду од 10:00 до 14:00 часова, на адреси Апатински пут 40а, Сомбор, уз обавезну претходну најаву стечајном управнику. Рок за откуп продајне документације је најкасније **16.11.2018. године;**
* **уплате** новчани износ за учешће у поступку продаје у циљу обезбеђења наплате на текући рачун стечајног дужника **број 355-3200621670-24 код „Војвођанске банке“ а.д. Нови сад,** (**рок за уплату новчаног износа је** најкасније **16.11.2018. године**);
* **потпишу Изјаву о губитку права на повраћај новчаног износа за учешће у поступку продаје у циљу обезбеђења наплате.** Изјава чини саставни део продајне документације;
* доставе писмену понуду за учешће у непосредној погодби

Имовина се може разгледати сваким радним даном од дана објављивања Огласа до 16.11.2018. године у периоду од 10:00 до 14:00 часова часова, уз обавезну претходну најаву стечајном управнику. Имовина се продаје у виђеном стању без гаранција стечајног управника у погледу евентуалних недостатака.

Детаљан приказ и опис имовине дат је у продајнoj документацији.

Продаја се врши **методом** **непосредне погодбе**, тако што сва заинтересована лица могу доставити понуду у писаном облику стечајном управнику на адресу Сомбор, Апатински пут 40а, закључно са **19.11.2018. године до 12:00 часова.**

Осталим учесницима у поступку продаје, који нису проглашени најбољим понуђачем, новчани износ биће враћени у року од 8 дана од дана од дана проглашења најбољег понуђача.

Стечајни управник ће, у случају да је понуда нижа од 50% од процењене вредности, Одбору поверилаца за купца предложити понуђача који је писменом понудом или у накнадно обављеним директним преговорима поднео најповољнију понуду, а нарочито у погледу висине цене.

Купопродајни уговор се потписује у року од 3 дана од дана проглашења најбољег понуђача. Уговором о купопродаји ће детаљно бити регулисани услови и рокови плаћања. Тек након уплате купопродајне цене од стране Купца, и након добијања потврде од стране стечајног дужника о извршеној уплати у целости, исти стиче право на упис власничког удела у Агенцији за привредне регистре, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на враћање новчаног износа у складу са Изјавом о губитку права на враћање новчаног износа.

Ако проглашени купац не потпише записник, купопродајни уговор или не уплати купопродајну цену у року предвиђеном Уговором, као и у свим другим случајевима предвиђеним Изјавом о губитку права на враћање новчаног износа, губи право на враћање новчаног износа.

Стечајни управник није у обавези да прихвати ниједну достављену понуду.

**Коначну одлуку о избору Купца непосредном погодбом доноси искључиво Одбор поверилаца, ако је понуда нижа од 50% од процењене вредности имовине.**

Уколико до 19.11.2018. године не пристигне ни једна понуда, или за понуде ниже од 50% процењене вредности стечајни управник не добије сагласност за продају од Одбора поверилаца оглас остаје отворен до коначне продаје - уновчења комплетне имовине стечајног дужника без новог оглашавања.

Порезe и трошковe сноси проглашени Купац.

Oвлашћено лице: стечајни управник Предраг Ерић, контакт телефон 064/161 74 14.